مرحب شباب اشحاكم ..عسى طيبين ..
اليوم يبت الكم قصه بس اصراحه هي مو من تاليفي..
[ الظبي بنت عاقلة والكل يشهد لها بهذا الشي كانت تقول كلام كبير رغم صغر سنها كانت تصرفاتها كلها صحيحة ما كان الخطأ يطلع منها والحين الظبي تخرجة من الثانوية وقررت تدخل كلية التقنية وفعلا بدت تزهب حق الكلية يعني تسير تشتري شنط وجواتي وجينزات وبديات ومن هذا القبيل بدت السنة الدراسية وبدت الظبي تتعرف على بنات يداد وياها في الكلاس ومن كلاسات ثانية وتعرفت على الريم. ريم هذي اعز انسانة واقرب انسانة من الظبي يعني ببساطة كانت الريم طبجت الظبي وفي يوم من الايام بدت افكار السو تتسلل إلى مخ الظبي
الظبي:ريموه تعالي ندخل الجات ما عدنا شغل بنقص على الشباب شوي وبنظهر إلين ما يخلص البريك وعقب بنسير الكلاس
الريم:لا تعالي انسير الكافتيريا بنسير نسولف شوي
الظبي: والله انج فايجة ما ابي اشوف البنات لاعت جبدي من سوالفهم
الريم: تعالي ظبيوه والله انا ملانة
الظبي:قلتلج بندخل الجات
الريم:انزين بس هالمرة
الظبي:اوكي انزين تعرفين اي موقع جات؟
الريم:انا احيد مريوم اللي في كلاسنا تدخل جات اظني اسمه فالكون آيز
الظبي انزين شو العنوان؟
الريم صبري بشوف في الهيستوري مال الكمبيوتر اللي تيلس عليه ................ لقيته دبليو دبليو دبليو دوت فالكون آيز دوت كوم.
الظبي:اوكي يالله انا دخلت ابي نك جذاب عطيني نك حلو
الريم:امممممممممممممممممممممممممممم شو رايج بالظبي؟
الظبي:سيري لاه
الريم:انزين شو رايج ب شما؟
الظبي:اممممممممم اوكي ............... الله دخلنا خلنا نشوف منو في القائمة ............. شوفي هذا النك حلو الغيث ... شكله بدوي من النك
الريم: انزين ادخلي وسلمي
الظبي اوكي ......... السلام عليكم والرحمة واشحال العرب ؟
الغيث:وعليكم السلام والرحمة بخير ........ بخير الله يسلمج واشحالج انتي الغالية؟
الظبي: غالية من اولها الله يعين الباقي شوفي شو برد عليه بخير الله يسلمك الغالي ......... من وين؟
الغيث:من بوظبي الغالية وانتي من وين؟
الظبي:ريموه ظهر من بوظبي شو اقوله
الريم:قولي من دبي
الظبي:انزين
الغيث:حيالله اهل دبي دار الحي وشو اسمج الغالية؟
الظبي:اسمي شما
الغيث عاش الاسامي (يرمس روحه (هذي تجذب من البداية خلنا نكمل نشوف اخرتها)
الظبي:عاشت ايامك.
الغيث:كم عمرج شما؟
الظبي:اوييه شو ارد؟
الريم: شو بعد عطيه اي رقم ولا اقولج قولي 20 لا لا 21
الظبي:انزين
الغيث:ماشاء الله ( تجذب بعد ما عليه الحين بخليها )اقول الغالية انا بظهر الحين تامريني بشي ؟
الظبي: سلامتك الغالي هالله هالله بعمرك
الغيث بعد توصيني على عمري شكلها هب هينةبس هب على خليفة )وداعة الله الغالية
الظبي:اوف شكله هذا فنان بس ادريبة يلعب علينا
الريم: انزين حتى نحن نلعب عليه وإلا انا غلطانة؟
الظبي:عن الحركات انزين اعرف شو تقصدين
الريم:انا ما اقصد شي
الظبي:اقول قومي ورانا كلاس الحين باقي عشر دقايق عن نتاخر ويكتبنا الاستاذ آبسنت ما فينا على الورنيج ليتر
الريم:يالله سرينا؟
الظبي: سرينا
وساروا الريم والظبي الكلاس وبدا الكلاس وطاف عادي كالعادة وروحت كل وحدة البيت وفي اليوم الثاني دخلوا الكلاس وطاف اليوم كالعادة وعقب ما خلصوا الكلاسات الريم روحت البيت بس الظبي تمت في الكلية لان الدريول مودي اخوانها الصغار مدينة الالعاب فبيتأخر
الريم:ظبيوه ما بتروحين؟
الظبي:لا عقب ساعة لان الدريول مودي اليهال الالعاب
الريم:عيل انا بروح لان اخويه يترياني برع يالله وداعة الله
الظبي: الله يحفظج الغالية
وروحت الريم وتمت الظبي بروحها في الكلاس
الظبي: وقتكم انتوا اليوم بعد تطلعون وتخيسوني في الكلية الحين شو اسوي ساعة كيف بتطوف احسن شي ادخل الجات
وفعلا دخلت الجات بنفس النك شما وشافت القائمة
الظبي: الله غيث موجود خلنا نسولف وياه شوي السلام عليكم
الغيث:اوه هذي ردت وعليكم السلام هلا الغالية
الظبي:وشحالك؟
الغيث:بخير الله يسلمج ويسلم غاليج
الظبي:شو تسوي؟
الغيث:والله ما شي بس يالس اقرا شعر
الظبي:الله انزين بتخبرك انته تكتب شعر؟
الغيث: هيه بس ما اكتب وايد
الظبي:ماشاء الله انزين ممكن اقرا شي من اللي كتبته اذا ما فيها رزة ويه
الغيث: افا عليج
الظبي انزين ممكن تطرش اللي كاتبنه على ايميلي اذا ما فيها كلافة؟
الغيث:لا عادي الغالية انتي تامرين امر الحين بطرشلج بس شو ايميلج؟
الظبي:تسلم الغالي الله يسلمك ايميلي عيون الشوق
الغيث:وايد حلو الظاهر عندج ذوق والظاهر اكثر انج رومنسية
الظبي:تسلم الغالي
خليفة وعقب ما طرش الشعر (الغالية انا بظهر الحين عندي شغل تامريني بشي
الظبي:تسلم الغالي ........ اوف هذا ظهر الحين ...... اوييييه استوت ساعة من يلست على الجات اكيد يتريوني برع خلني الحق.
وصلت الظبي ولقت السيارة وركبت وفي السيارة تمت تفكر شكله وايد زين وحليله من قلتله طرش الشعر طرشه وفكرة توديها وفكرة تيبها ووصلت البيت وفي اليوم الثاني